ตัวร้านหาไม่ยากเลยอยู่ใน community mall "Kurve 7"

อาหาร :
อาหารร้านนี้ก็จะคล้ายร้านปิ้งย่างทั่วไป มีเป็น a la carte และ buffet ซึ่งเมนูอาหารสำหรับ buffet ก็จะแบ่งตามราคาเป็น 3 ระดับ :-

ชุด 390.- ก็จะสามารถสั่งข้าว สารพักยำ ข้าวปั้น ไข่หวาน ผักต่างๆ มิโซะซุป เห็ดออรินจิ ถั่วแระ สันคอหมู ไก่ เบคอน เบคอนพันเห็ดเข็มทอง ปลาไข่ ปลาดอรี่ ปลาหมึก และของหวานต่างๆ พร้อมเครื่องดื่ม refill

ชุด 490.- ก็จะมีเมนูเพิ่มขึ้นมาได้แก่ เนื้อลาย เนื้อสัน กุ้งแม่น้ำ กุ้งลายหิน หอยแมลงภู่นิวซีแลนด์ ปลาซาบะ แซลมอน

ส่วนชุดสุดท้าย 690.- ก็จะเพิ่มกั้งกระดาน (บางคนเรียกกั้งหิน) แซลมอนซาชิมิ เนื้อแกะนิวซีแลนด์ หอยเชลล์ และกุ้งมังกร (แต่ตัวเล็กนะคะ ต้องเข้าใจว่าบุฟเฟต์ราคาแบบนี้จะหากุ้งไซส์ใหญ่เหมือนทานในภัตตาคารหรือโรงแรมคงไม่ได้)

รสชาติและความคุ้มค่า : 
รสชาติก็ไม่โดดเด่นอะไรมากนัก เหมือนทั่วๆ ไป แต่ราคาอาจสูงไปสักเล็กน้อยเมื่อเทียบกับร้านแบบเดียวกัน แต่ดีที่มีให้เลือก 3 ราคาและเป็นราคาเน็ทแล้ว ไม่บวกอะไรอีก
ที่ให้ 4 ดาว เพราะเมนูกุ้งมังกรที่ร้านอื่นไม่มีและความสะอาดเลยค่ะ แต่ว่าถ้าใช้โปรโมชั่นของร้านก็ถือว่าคุ้มทีเดียว เสียดายที่ใช้โปรฯไม่ได้เพราะมาทานวันเสาร์ **เงื่อนไขโปรโมชั่น ในวันจ.-ศ. ทุกๆ 2 คนลด 200 บาท แต่ใกล้หมดโปรฯ ละค่ะ ดูเพิ่มเติมในรูปหรือ fb**

การบริการและความสะอาด :
พนักงานร้านนี้บริการดีเลยค่ะ และร้านและอาหารดูสะอาดสะอ้านด้วย เท่าที่สังเกตุดูทุกครั้งที่เก็บโต๊ะหลังลูกค้าทานเสร็จแล้วและยกเตาออกแล้ว พนักงานจะขัดในหลุมที่วางเตาด้วยน้ำยาทุกครั้งเลย ใส่ใจเรื่องความสะอาดดีค่ะ^^